Federacija arapskih republika
Federacija arapskih republika (arapski: اتحاد الجمهوريات العربية, ittiħād al-Jumhūriyyāt al-`Arabiyya) je pokušaj Muammar al-Gaddafija da ujedini Libiju, Egipat i Siriju u jednu pan-arapsku državu. Federacija je formirana u 1. septembra 1971. godine nakon referenduma u sve tri države, a zvanično uspostavljena 1. jaunara 1972. Federacija je postojala do 19. novembra 1977. Gaddafi je u nekoliko navrata pokušao ujediniti Libiju sa ostalim arapskim državama. Pokušavano je 1969. sa Egiptom, Sudanom i Sirijom; 1974. sa Tunisom; 1980. sa Sirijom; 1981. sa Čadom; 1984. sa Marokom i 1990. sa Sudanom. Nijedna od predloženih unija nije na kraju ostvarena.